google/wiki40b huggingface dataset:
AGM-88 HARM

Vznik a vývoj

Úvodné štúdie ohľadom vývoja novej protiradarovej strely sa začali v roku 1972, keď bolo zjavné, že na pôsobenie proti sovietskym systémom protivzdušnej obrany budú potrebné výkonnejšie rakety ako tie, ktoré boli v tej dobe vo výzbroji amerických lietadiel. V roku 1974 uzavrelo americké námorníctvu zmluvu o vývoji nových striel so spoločnosťou Texas Instruments. Prvé verzie AGM-88 HARM (A/B) boli odvodené z vtedajších protiradarových striel - AGM-45 Shrike a AGM-78 Standard ARM. Kombinovali najžiadanejšie funkcie každej z nich, pričom poskytovali ďalšie vlastnosti, ktoré zvýšili ich operačnú efektivitu. Celkové náklady na vývoj strely dosiahli 644,5 milióna dolárov.
Hromadná výroba rakiet AGM-88 bola schválená v marci 1983, pričom dodnes ich bolo vyrobených viac ako 23000 kusov. Jednotková cena najnovšej verzie AGM-88E je 994000 dolárov. Americké letectvo vybavilo ako prvé týmito strelami lietadlá F-4G. Raketa vznikla ako spoločný projekt amerického letectva a amerického námorníctva, ale sú ňou vyzbrojené aj stíhačky námornej pechoty.
K prvému bojovému nasadeniu došlo v roku 1986 v Líbyi pri nálete na Tripolis a Bengázi. Rakety dokázali úspešne potlačiť sovietske systémy S-75 Dvina, S-125 Neva a S-200. Počas vojny v Perzskom zálive v roku 1991 bolo vystrelených viac ako 2000 týchto rakiet proti irackým radarovým systémom.

Konštrukcia a vlastnosti

Aj keď AGM-88 HARM a AGM-45 Shrike zdieľajú základnú podobnosť z hľadiska vzhľadu a určenia, AGM-88 je o viac ako meter dlhšia než AGM-45 a má mierne väčší priemer. Strela je dlhá 4,17 m a má priemer 25,4 cm. Letí rýchlosťou 2 Machy a jej dolet je 150 km. Celková hmotnosť rakety je 361 kg, pričom jej bojová časť váži 68 kg. 
Môže byť nesená viacerými typmi lietadiel na závesníku  LAU-118(V)1/A. Ešte pred vypustením dostane raketa súradnice cieľa od materského lietadla. Tieto parametre využíva v počiatočnej fáze letu a neskôr vyhľadáva požadovaný cieľ prostredníctvom pasívneho alebo aktívneho radarového systému.
Ľubomír Králik

Štúdium

Absolvoval Fakultu architektúry Slovenskej technickej univerzity v roku 1984 na Katedre urbanizmu.

Tvorba pred BKU

1986

ŠTÁTNE DIVADLO KOŠICE - Ondriaš, Králik, Králiková, Závodná, Závodný; celoštátna anonymná súťaž - tretia cena
NÁRODNÉ DIVADLO TOKYO, JAPONSKO Majchrák, Literáková, Vavrica, Kodoň. Králik medzinárodná anonymná súťaž
HORNÉ PRŠANY - Králik vnútropodniková súťaž - prvá cena
DIPLOM MV SSR Králik grafická súťaž - prvá cena
LÍŠČiE ÚDOLIE - Kodoň, Gáborová, Králik urbanisticko-archltektonická štúdia
1987

PLAYHOUSE IN AMSTERDAM, HOLANDSKO' Kodoň, Králik, Heger; medzinárodná súťaž OISTAT
VEĽ-KÉ KAPUŠANY' Králik vnútropodniková súťaž - prvá cena
PRIEVIDZA - CENTRUM' Králik, Haviar vnútropodniková súťaž - druhá cena
PRIEVOZ - OBYTNÁ ŠTVRŤ' Kodoň, Gáborová, Králik; urbanlstlcká štúdia
PREDNÁDRAŽNÝ PRIESTOR - KOŠICE' Kodoň, Gáborová, Králik; súťaž ZSA
1988

BIRMINGHAM . Kodoň, Králik medzinárodná súťaž
STANICA V BRATISLAVE' Zibrín, Králik, Jágerský, Kolomijec, Lamačka; anonymná súťaž - štvrtá cena
MODRA – Králik; vnútropodniková súťaž - druhá cena
REANIMÁCIA HRADNÉHO VRCHU - BRATISLAVA . Králik, Havrilla; urbanistická štúdia
KOMÁRNO - Kodoň, Gáborová, Králik vnútropodniková sú/až - tretia cena
1989

MILWAUKEE, USA - Jágerský, Kodoň, Králik medzinárodná súťaž
NOVÉ HLAVNÉ MESTO A VLÁDNA ŠTVRŤ ST. PÖLTEN - Kalesný, Králik, Mihálik, Žitňanský medzinárodná súťaž
PEŠIA ZÓNA – PIEŠŤANY - Gáborová, Králik súťaž ZSA - prvá cena
SLUŠOVICE - OBYTNÁ ŠTVRŤ - Králik, Ondriaš, Sádovský, Závodný urbanisticko-architektonická štúdia
1990

MESTSKÝ BLOK - STOCKERAU, RAKÚSKO' Bogár, Králik, Urban & K.G. Musil urbanisticko-architektonická štúdia
ŠTÁTNY ZNAK ČSFR' Bogár, Králik, Urban grafický návrh (iniciatívny poslanecký návrh)
STREDNÁ HOTELOVÁ ŠKOLA - VILLACH, RAKÚSKO' Králik, Urban & K.G. Musil architektonická súťaž
Chanos-Curson

Poloha

Obec má rozlohu 8,18 km². Najvyšší bod je položený 273 m n. m. a najnižší bod 142 m n. m.

Obyvateľstvo

Počet obyvateľov obce je 1 088 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Trabant (automobil)

Trabant je jedna zo značiek automobilov vyrábaných v minulosti automobilkou Sachsenring v saskom meste Zwickau. V 80-tych rokoch sa stal mimoriadne populárnym aj v niekdajšom Česko-Slovensku. Okrem NDR bol zvlášť rozšírený aj v Maďarsku. Odhaduje sa, že spolu sa ich vyrobilo 3,2 miliónov kusov. Auto malo neekologický, vzduchom chladený dvojtaktný dvojvalcový motor s objemom 600 cm³. Ako palivo slúžila zmes benzínu a oleja M2T. Keďže nemalo ukazovateľ stavu paliva, bola pridaná mierka (palička), ktorá po zasunutí do nádrže ukázala hladinu paliva. Priemerná spotreba bola asi 6 litrov/100 km.
Prvým typom bol Trabant 600 s oblými tvarmi karosérie a jeho nástupcom bol hranatejší Trabant 601 s hrdým názvom Limousine alebo Combi. Prevodovka bola 4 stupňová s radiacou pákou pod palubnou doskou. Karoséria bola dvojdverová plus zadné dvere v prevedení Combi, mala oceľový skelet s prilepenými plátmi plastu, vďaka čomu si získal ironickú prezývku PVC jaguár alebo BMV (Bakelitové Motorové Vozidlo). Bol určený pre 4 osoby. Vyrábal sa aj v prevedení pre invalidov - tzv. Hycomat, ktorý mal ovládanie spojky na radiacej páke a aj v prevedení pre armádu a políciu, ako otvorené terénne vozidlo s plátenou strechou. Pred ukončením jeho výroby sa vyrábal aj so štvortaktným motorom Volkswagen a s nádržou na benzín nie v motorovom priestore, ale v zadnej časti vozidla. Tiež elektroinštalácia bola zmenená zo 6 V na 12 V. Jeho nevýhodou bolo teplovzdušné kúrenie so zberačmi tepla okolo valcov, ktoré bolo účinné len počas jazdy, kedy ventilátor hnal vzduch do kabíny.
Štvorcové číslo

Štvorcové číslo je také číslo , ktoré sa dá vyjadriť ako druhá mocnina nejakého celého čísla , čiže ak platí . Príkladom štvorcového čísla je číslo 16 keďže  a 4 je celé číslo. Naopak 15 nie je štvorcové Číslo, keďže toto číslo podobnú reprezentáciu nepripúšťa. Prvých 23 štvorcových čísel tvorí postupnosť
0, 1, 4, 9, 16, 25, 36, 49, 64, 81, 100, 121, 144, 169, 196, 225, 256, 289, 324, 361, 400, 441, 484...
Vo všeobecnosti, -tý člen tejto postupnosti je číslo  (ak sa vynechá nula).
Sarrouilles

Poloha

Obec má rozlohu 4,21 km². Najvyšší bod je položený 427 m n. m. a najnižší bod 307 m n. m.

Obyvateľstvo

Počet obyvateľov obce je 550 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pieseň piesní

Pieseň piesní alebo Veľpieseň alebo Pieseň Šalamúnova alebo len Pieseň (skratka Pies, Veľp, Vľp, PŠ alebo Pie) je kniha Starého zákona. Zaraďuje sa medzi poučné knihy. V hebrejskej Biblii sa zaraďuje medzi ketubím (tj. spisy). Tradične sa jej autorstvo pripisuje Šalamúnovi.
Les Villedieu

Poloha

Obec má rozlohu 15,07 km². Najvyšší bod je položený 1 290 m n. m. a najnižší bod 907 m n. m.

Obyvateľstvo

Počet obyvateľov obce je 160 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alunit

Charakteristika

Tento minerál vytvára klencové, často pseudokubické kryštály. Väčšinou však máva celistvý, zrnitý alebo kompaktný habitus; niekedy sa vyskytuje aj vo vláknitej podobe. Alunit má zvyčajne bielu farbu, no môže byť aj sivastý, červenkastý, žltkastý alebo hnedý, vryp má biely. Patrí k priehľadným až takmer nepriehľadným minerálom a vyznačuje sa skleným alebo perleťovým leskom.

Vznik

Tvorí sa v sopečných horninách a ako žilný minerál.

Poznávanie

Pri zohrievaní v uzavretej skúmavke uvoľňuje alunit vodu.
Balignicourt

Poloha

Obec má rozlohu 13,06 km². Najvyšší bod je položený 166 m n. m. a najnižší bod 109 m n. m.

Obyvateľstvo

Počet obyvateľov obce je 80 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charlotta Cordayová

Zaujímavosť

Zavraždením Marata z neho Charlotta Cordayová nechtiac urobila mučeníka revolúcie a jeho busty nahradili krucifixy. Sama potom bola považovaná za obludu a špinu Francúzska. Hrdinkou sa stala až po skončení revolučného teroru a v prvých rokoch po revolúcii bola označovaná ako svetská podoba Johanky z Arku.
Onhaye

Obyvateľstvo

Obec má približne 3 138 obyvateľov (2010).
Flaujac-Gare

Poloha

Obec má rozlohu 8,09 km². Najvyšší bod je položený 351 m n. m. a najnižší bod 308 m n. m.

Obyvateľstvo

Počet obyvateľov obce je 90 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Taxón

Taxón alebo taxonomická jednotka je skupina konkrétnych (žijúcich alebo vymretých) organizmov, ktoré majú niečo spoločné (najčastejšie príbuznosť) a tým sa líšia od ostatných taxónov. Taxón môže byť pomenovaný, ale aj bez názvu.

Taxón verzus klasifikačná úroveň/kategória

Pomenované taxóny majú zvyčajne zaradenie a môžu byť zatriedené na príslušnú úroveň v hierarchii, ktorú označujeme ako klasifikačná/taxonomická kategória/úroveň (napr. doména, ríša, kmeň, infrarad, rod, druh a podobne).
Pojmy taxonomická úroveň/kategória a taxón sa často zamieňajú. Správne platí napr. to, že taxón (teda skupina konkrétnych niečo spoločné majúcich rastlín) pomenovaný (v súčasnosti) ako lipnicovité patrí do klasifikačnej úrovne/kategórie čeľaď, ale je možné, že niekedy bude tento taxón (čiže táto skupina konkrétnych rastlín) preradený do nižšej či vyššej taxonomickej úrovne, napr. do podčeľade či radu (a potom sa aj patrične zmení koncovka pomenovania taxónu).
Brison-Saint-Innocent

Poloha

Obec má rozlohu 8,75 km². Najvyšší bod je položený 840 m n. m. a najnižší bod 228 m n. m.

Obyvateľstvo

Počet obyvateľov obce je 2 143 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
YMCA

YMCA (Young Men's Christian Association – kresťanské združenie mladých ľudí) je najstaršou a najväčšou celosvetovou mládežníckou organizáciou na svete. Má 40 miliónov členov v 124 krajinách sveta. Je síce založená na kresťanských princípoch, kladie si však za úlohu byť k dispozícii pre všetkých mladých ľudí bez ohľadu na náboženstvo a pri tom nevykonávať cielenú misionársku činnosť.

Dejiny

Organizáciu založil v roku 1844 George Williams, 23 ročný obchodný pomocník z Anglicka. Jej cieľom bola kresťanská pomoc mladým ľuďom "strateným" v preindustrializovanom a odľudštenom prostredí anglických miest. V roku 1855 vzniká v Londýne aj dievčenská obdoba chlapčenské YMKY – YWCA (Young Women 'Christian Association). V roku 1894 mala už YMCA cez 500 000 členov v 34 krajinách. V tom istom roku bol Williams kráľovnou Viktóriou povýšený do rytierskeho stavu a mestská rada Londýna ho za jeho životné dielo menovala čestným občanom mesta.

V Česko-Slovensku

U nás YMCA pôsobila od druhej polovice 19. storočia pod názvom "Kresťanský spolok mladíkov" alebo "Kresťanské združenie mládeže".
Niekoľko rokov fungovala už ako YMCA v rámci Čs. légií v Rusku. Po vytvorení Česko-Slovenska sa presadila u našej armády aj medzi vysokoškolákov. V armáde YMCA zaisťovala tzv. Vojenské zátišie v 39 posádkach, v univerzitných mestách spoluvytvárala Študentské domovy. Pretože na našu armádu vytvárala tlak Francúzsko, bola v nej v roku 1921 činnosť anglo-americkej YMCA zastavená.
V civilnom sektore však YMCA činnosť rozšírila. Dcéra prezidenta republiky Alice Masaryková podnietila v roku 1921 založenie československých odnoží organizácií YMCA a YWCA. Bolo to aj vďaka výdatnej pomoci z USA a za prispenia elít národa: T.G. Masaryka, Václava M. Havla (vtedajšieho prezidenta pražského Rotary klubu) a ďalších. V Prahe, Brne a Bratislave vybudovala rekreačné strediská. V 14 mestách Česko-Slovenska zaisťovala civilnú prácu. YMCA aj YWCA sa v 1. republike zaslúžili o rozvoj volejbalu a basketbalu, neskôr i ďalších športov. Obe organizácie mali u nás pred II. svetovou vojnou približne 20 000 členov.
V roku 1951 bola komunistickým režimom nútená svoju činnosť ukončiť a svoju činnosť obnovila až v roku 1990 po zmene režimu.
Galanta

Polohopis

Galanta leží v strednej časti juhozápadného Slovenska v strede Podunajskej nížiny. Východne od mesta preteká rieka Váh a Derňa, západne Dudváh. V danej oblasti sú veľmi dobré klimatické podmienky, charakteristické vysokou priemernou teplotou vzduchu. 
Mesto je dôležitou križovatkou železničných tratí Galanta – Leopoldov a Bratislava – Štúrovo. Južným okrajom vedie cesta I/75, od Serede vedie cesta I/35 a II/507 a cesta II/561 pokračuje do Veľkého Medera. Galanta leží 12 km južne od Serede, 7 km východne od Sládkovičova, 29 km severne od Dunajskej Stredy a 13 km západne od Šale.

Vodné plochy

Po okrajoch mesta pretekajú potoky Šárd a Derňa. Rieka Váh je vzdialená 6 km od Galanty.
Najbližšou vodnou plochou je Vincovo jazero vzdialené asi 7 km od mesta Galanta a asi 1 km od mesta Sládkovičovo. Jeho zvláštnosťou je, že takmer nezamŕza, nakoľko je vyhrievané geotermálnym vrtom, z ktorého je zásobované aj blízko stojace kúpalisko. Ďalšia vodná plocha, Vodné dielo Kráľová, ktoré je známe aj pod menom Kaskády, sa nachádza na rieke Váh. Je lákadlom pre milovníkov vodných športov a rybolovu.

Dejiny

Osídlenie lokality súčasného mesta je doložená archeologickými nálezmi už od neolitu. Najstaršia zachovaná písomná zmienka pochádza z listiny kráľa Belu IV. z roku 1237 a obsahuje súpis majetku Pannonhalmského opátstva. V roku 1421 prešlo mesto do majetku šľachtického rodu Esterházyovcov, ktorí časť Galanty vlastnili nasledujúce stáročia a postavili tu viaceré významné stavby. Rozvoj šľachtického mestečka, ktoré ležalo priamo na trase z Budína do Bratislavy, zastavili turecké nájazdy. Od roku 1635 malo mesto výsady od kráľa Ferdinanda II., ktoré povoľovali konanie štyroch výročných jarmokov a týždenných trhov. V 18. storočí nastal rozvoj remesiel a cechov, čo ešte viac urýchlilo zrušenie poddanstva a voľný pohyb obyvateľstva. Rozvoj obchodu do Galanty priniesol v roku 1864 zmenáreň a v roku 1873 aj sporiteľňu. Význam mesta stúpol po vybudovaní železnice Bratislava – Budapešť a napojení na Považskú železnicu cez Leopoldov.
V 19. storočí bolo mesto sídlom slúžnovského úradu, okresného súdu a daňového úradu. Galanta bola sídlom okresu a výraznejšia zmena nastala až výstavbou nových domov v centre mesta v medzivojnovom období. Historické budovy sa v meste zachovali len v menšom rozsahu a súčasná podoba pochádza z 2. polovice 20. storočia. 
Mestská časť Hody sa spomína v roku 1291 a nachádza sa tu klasicistický kaštieľ s kaplnkou z roku 1780. Časť Nebojsa sa spomína v roku 1405, no nálezy potvrdili sídlisko z doby laténskej. V minulosti bola výlučne šlachtickou obcou a aj tu sa zachoval kaštieľ, ktorý je však dnes ruinou. Najmladšia Javorinka vznikla až v roku 1921 ako kolónia osadníkov na základe zákona, ktorý prideľoval pôdu roľníkom. Pôvodný „Štefánikov“ bol v roku 1960 pričlenený pod názvom Javorinka ku Galante.

Turizmus

V meste sa nachádza uzatvorené termálne kúpalisko Galandia s vodnými atrakciami a občerstvením. Nachádza sa na okraji mesta smerom na Kaskády.
Slnečná atmosféra

Slnečná atmosféra je vonkajšia časť Slnka, ktorú možno pozorovať zo Zeme a ktorú tvoria žeravé plyny. Spodná vrstva, fotosféra, ktorá vysiela prevažnú časť žiarenia, má teplotu asi 5500 ˚C. Obklopuje ju redšia, ale teplejšia chromosféra. Vonkajší obal Slnka, slnečná koróna, prechádza do medziplanetárneho priestoru. Na povrchu Slnka a v jeho atmosfére prebiehajú prudké turbulentné pohyby plynov, ktoré zo Zeme pozorujeme ako zmeny slnečnej aktivity (škvrny, flokuly, erupcie, protuberancie).
Kostolec (okres Považská Bystrica)

Poloha

Obec Kostolec sa nachádza v malebnom prostredí desať kilometrov severovýchodne od Považskej Bystrice. Je ukrytá za Manínskou tiesňavou. Obec, jej centrálna časť, je rozložená po pravej strane kotliny pod skalnatým bralom Bosmany. Tvoria ju ešte dve osady Kresánie a Záhrady. Najvyšší bod obce je Kostelná. Panorámu dookola doplňujú Kavča, Drienovka, Ostrenec-(Kuňa) a Hoľazne, ktoré patria do chráneného územia Strážovských vrchov. Údolím kotliny preteká potok Teplianka.

Dejiny

Názov obce Kostelec vznikol alebo bol pravdepodobne odvodený od kostola, ktorý mal byť udajne v dávnych dobách postavený na kopci nad dedinou dodnes volaným Kostelná. Dedinu tvorilo niekoľko drevených domov, ktoré z času na čas zničil požiar. V súčasnosti sa zachovali len dve drevenice. K histórii obce patrí spomenúť, že na potoku Teplianka boli postavené tri mlyny, pričom prvý stál vyše pánskej záhrady, druhý na doline oproti drevenej škole patril Grinovi a tretí, ktorého majiteľom bol Štafen a neskôr Škríp, stál pod lesom. 
Stopy osídlenia pochádzajú už zo staršej doby kamennej (22 000 pred Kr.) respektíve aj neskoršej doby kamennej (2000 pred Kr.)
Volimes

Volimes (novogr. Βολίμες) je vnútrozemská obec na ostrove Zakynthos v Grécku. Nachádza sa na severozápadnom cípe ostrova, v bezprostrednej blízkosti mysu Skinari asi 23 km severozápadne od hlavného mesta Zakynthos. Žije tu 406 obyvateľov (2011).
Saraz

Poloha

Obec má rozlohu 6,02 km². Najvyšší bod je položený 622 m n. m. a najnižší bod 345 m n. m.

Obyvateľstvo

Počet obyvateľov obce je 15 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavúčia dolina

Názov

Pomenovanie je neznámeho pôvodu. Môže však vyplývať z autopsie neznámeho pozorovateľa. V Tatrách žije množstvo predstaviteľov pavúčej fauny, z nich v lesnom pásme okolo 140 druhov.

Turistika

Do doliny  nevedie turistický chodník
Rostrenen

Poloha

Obec má rozlohu 32,17 km². Najvyšší bod je položený 262 m n. m. a najnižší bod 152 m n. m.

Obyvateľstvo

Počet obyvateľov obce je 3 343 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žralok čiernohrotý (Carcharhinus melanopterus)

Charakteristika

Žralok čiernohrotý je ľahko rozpoznateľný podľa čierneho zašpicatenia plutiev (hlavne chrbtovej a chvostovej). Vyskytuje sa v tropických vodách Indického a Tichého oceánu. Preferuje plytké pobrežné vody na okrajoch útesových ríms. Bol však videný tiež pri ústí riek a v brakických a sladkovodných tokoch. Tento druh obvykle dosahuje dĺžky okolo 1,6 metra.
Žraloci čiernohrotý majú teritoriálne cítenie a v rovnakých lokalitách sa držia aj niekoľko rokov. Sú to aktívni predátori, ich hlavnou potravou sú drobné kostnaté ryby, kôrovce a hlavonožce. Je o nich tiež známe, že sa živia morskými hadmi a morskými vtákmi. Podobne ako ostatní zástupcovia z čeľade Carcharhinidae je tento druh živorodý, samice rodia 2 – 5 mláďat v cykloch, ktoré trvajú od pol roka do dvoch rokov. Názory na graviditu sa rozchádzajú od 7 – 9 cez 10 – 11 až po 16 mesiacov. Novorodení žraloci žijú v plytkých pobrežných vodách a často sa zdržujú vo veľkých skupinách v prílivových oblastiach.
Tento druh je plachý a ľakavý, nebezpečenstvo pre ľudí predstavuje len zriedka v prípadoch, kedy si pomýli človeka s prirodzenou potravou. Môžu to byť napríklad situácie, kedy sa človek brodí plytkou vodou a žralok ho pohryzie do nohy. Žralok čiernohrotý sa loví pre svoje mäso, plutvy a tuk, ale nie je považovaný za komerčne lovený druh. Medzinárodný zväz na ochranu prírody (IUCN) ho hodnotí ako takmer ohrozený. Aj keď zostáva druh ako celok naďalej veľmi rozšírený a relatívne bežný, rybolov v súvislosti s pomalým reprodukčným cyklom viedol k poklesu jeho výskytu na viacerých miestach.
Chișineu-Criș

Geografia

Nachádza sa na severozápade župy, 43 km od župného mesta Arad a 73 km od najbližšieho župného mesta Oradea. Mestom preteká rieka Bystrý Kriš.
Courtois-sur-Yonne

Poloha

Obec má rozlohu 4,29 km². Najvyšší bod je položený 172 m n. m. a najnižší bod 62 m n. m.

Obyvateľstvo

Počet obyvateľov obce je 788 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Presles-en-Brie

Poloha

Obec má rozlohu 17,39 km². Najvyšší bod je položený 107 m n. m. a najnižší bod 78 m n. m.

Obyvateľstvo

Počet obyvateľov obce je 2 198 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ensisheim (obec)

Poloha

Obec má rozlohu 36,59 km². Najvyšší bod je položený 231 m n. m. a najnižší bod 213 m n. m.

Obyvateľstvo

Počet obyvateľov obce je 7 292 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
North American B-25 Mitchell

Vývoj

Lietadlo B-25 vzniklo na základe objednávky amerického vojenského letectva zo začiatku roku 1939. Prvý prototyp vzlietol v lete roku 1940. Prvé stroje boli vyzbrojené iba jedným guľometom kalibru 12,7 mm, po jednom guľomete kalibru 7,62 mm na bokoch a v prednej časti trupu a uniesli 1 361 kg bômb. Verzia B bola už osadená chrbtovou a spodnou vežou, zadné strelisko však bolo odstránené. Verzia C mala namontované vonkajšie závesníky na bomby a lietadlo malo nové nádrže s väčšou kapacitou. Verzia G, ktorá sa vyrábala od roku 1942, mala posilnenú výzbroj – 75mm kanón a dva guľomety v prednej časti trupu, verzia H už bola vyzbrojená 75mm kanónom a celkom štrnástimi guľometmi kalibru 12,7 mm, pričom mohla niesť 1 415 kg bômb alebo 907 kg torpédo. Najviac vyrábaným typom bola verzia B-25J, ktorá bola vyzbrojená trinástimi guľometmi kalibru 12,7 mm a s nosnosťou 1 814 kg bômb. Celkom bolo vyrobených 9 984 kusov.

Bojové použitie

Lietadlá B-25 používalo najmä americké námorné vojenské letectvo v Pacifiku, ale aj v oblasti Stredozemného mora. Najznámejšou akciou týchto lietadiel bol nálet na Tokio, ktorý uskutočnilo 18. apríla 1942 šestnásť B-25B plukovníka Jamesa Doolittla, štartujúcich z lietadlovej lode USS Hornet. Lietadlá B-25 boli počas druhej svetovej vojny dodávané do ZSSR, Kanady, Austrálie a Číny. Po vojne si stroje zakúpili niektoré štáty Latinskej Ameriky.
Longevelle-sur-Doubs

Poloha

Obec má rozlohu 8,31 km². Najvyšší bod je položený 432 m n. m. a najnižší bod 295 m n. m.

Obyvateľstvo

Počet obyvateľov obce je 633 (2009).
Nasledujúci graf zobrazuje vývoj počtu obyvateľov v obci.
Zdroje: INSEE